section_heading: Životopis
paragraph_text: Rođen u Rijeci. Nogometnu karijeru započeo tijekom drugog svjetskog rata. Igrao je za zagrebačku Špartu (1943. – 45.). Poslije rata igrao je za novoformirani Dinamo iz Zagreba, od 1945. do 1947. godine. Od 1947. do 1949. je u čapljinskom Borcu. Nogometnu karijeru nastavio je u Bosni. Za Sarajevo je igrao od 1949. do 1955. godine. Bio je dio napadne linije Žigante–F. Lovrić–Žigman–Đ. Lovrić–Bukvić. Od 1950. godine do odlaska iz kluba, bio je četvrti strijelac Sarajeva poslije Živkova i braće Lovrić. Za Sarajevo je odigrao više od 180 utakmica.(boš.) Dnevni avaz Onasa:  Noa Petričko najmlađi član FK Sarajevo, 11. listopada 2014. (pristupljeno 24. lipnja 2016.) Nogometnu je karijeru nastavio u beogradskom Radničkom (1955. – 56.) Godine 1956. novo odredište bio je gradski suparnik Sarajeva Željezničar u kojem je ostao do 1960. godine.